DiweddariadYsgolion - Dydd Gwener 8 Ionawr
Mae Cyngor Sir Powys wedi dweud ei fod yn debygol y bydd ysgolion ar draws y sir yn parhau i ddysgu ar-lein tan o leiaf hanner tymor mis Chwefror oni bai bod gostyngiad sylweddol yn yr achosion o'r coronafeirws.
Y bore yma (dydd Gwener, 8 Ionawr), cyhoeddodd Llywodraeth Cymru y bydd cyfyngiadau rhybudd lefel pedwar yn parhau ac oni bai bod gostyngiad sylweddol mewn achosion cyn 29 Ionawr - dyddiad yr adolygiad nesaf - bydd ysgolion yn parhau i ddarparu dysgu ar-lein tan hanner tymor mis Chwefror.
Bydd ysgolion yn aros ar agor ond dim ond ar gyfer plant gweithwyr allweddol a dysgwyr sy'n agored i niwed.